Gesonde Seks Huiswerk #27 – Stort Seks | Timothy Kieswetter's Blog oor Gesonde Seksualiteit
Gesonde Seks Huiswerk #27 – Stort Seks
Posted on January 13, 2012 by Timothy Kieswetter
Gesonde Seks Huiswerk #27
Stort-seks behoort hoog op jou seksaktiwiteit-lysie te wees! Dis iets wat al twee van julle ewe veel kan geniet. Ongelukkig lewe so baie van ons verby mekaar . . . sien mekaar netso in die verbygaan. Stort-seks kan dit alles ten goede verander sonder dat julle jul besige lewens hoef te verander.
Mens stort gewoonlik aan die begin of die einde van die dag; dus nooi jou maat volgende keer saam as jy gaan stort – jy kan vertel wat die dag alles vir jou inhou of hoe dit verloop het. Hierdie is 'n baie intieme manier om weer deel van mekaar se lewens te word. Die stort is nie net die ideale plek vir 'n geselsie nie, maar kan ook baie romanties wees. Daar is min dinge in die lewe so intiem, romanties en eroties as om mekaar se lywe in 'n stort te was.
Soms sal daar net genoeg tyd oorbly vir julle om stort-seks na die 3de vlak te neem, maar dis die moeite werd om die kans te vat en dalk bietjie laat te wees vir werk! Laat die water 'n bietjie sagter loop en draai die stortkop weg van jou af; jy wil nie die intieme oomblik bederf met 'n sterk straal water in jou gesig nie. Daar is twee gunsteling posisies wat jy kan probeer:
1. Druk haar ferm teen die muur vas – net nie teen die stortdeur nie, want dan gaan julle dit moet voortsit op die badkamervloer! Jy kan haar nou vasdruk en penetreer. Sy kan soos wat dit vir haar gemaklik en plesierig is, haar heupe al die pad vorentoe stoot. Hou haar heupe vas om haar te ondersteun.
Jy kan hierdie posisie nog méér eroties maak deur haar heupe nader aan die waterstraal te skuif sodat jy kan sien hoe die water op haar uitgestote lyf val. Jy kan met wille plesier dophou hoe die water die seep van haar lyf laat vloei . . .oor haar borste, dan haar maag . . . en dan opdam waar jy een word met haar.
2. Hierdie posisie is netso eroties! Sy kan omdraai sodat jy haar van agter af penetreer; sy buig vorentoe sodat die water op haar rug val. Dit gaan vir die man voel asof hy seks onder 'n waterval het! Maak seker haar boude is deeglik met seep gesmeer om die gevoel te bevorder. Die man bepaal die tempo en staan regop agter haar terwyl hy haar met sy hande op die heupe ritmies vorentoe en agtertoe beweeg!
Die stamp van haar seepgladde boude teen sy manlikheid sal genoeg wees om hom aan haar vir die res van die dag te laat dink! Dit maak nie saak of jy die stort gebruik om met mekaar te gesels of stomende seks te hê nie; moet net nie vergeet om klaar te maak voor die warm water opraak nie!